IKTATÓSZÁM: 5/16-24/2023. TÁRGY: A Pécsi Többcélú Agglomerációs Társulás 2023. évi költségvetésének I. számú módosítása

Melléklet:14 DB

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Kovácsné Németh Edit osztályvezető

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG-…/2023.(11.13.)

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az államháztartásról szóló 2011. évi CXCV. törvény (Áht.) 34. § (1) – (5) bekezdésében foglaltak, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet (Ávr.) 43. §-a értelmében a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról (a saját hatáskörben végrehajtott előirányzat módosítások kivételével) a képviselő-testület dönthet. Az Áht. 34. § (5) bekezdése szerint a társulás, valamint az általuk irányított költségvetési szervek bevételi előirányzatainak és kiadási előirányzatainak módosítására, átcsoportosítására az Áht. 34. § (1) – (4) bekezdést kell alkalmazni azzal, hogy a képviselő-testület hatáskörét a társulási tanács gyakorolja, polgármesteren a társulási tanács elnökét kell érteni.

A társulási tanács – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési határozatát.

A költségvetés módosítás tartalmilag és formailag a fentiek figyelembevételével, a törvényi előírásoknak megfelelően készült a Pécsi Többcélú Agglomerációs Társulás társulási tanácsának 5/2023. (II.13.) számú határozata alapján.

A határozat-módosítás mellékletei a társulás és intézményei 2023. június 30-i hatállyal végrehajtott a fenntartói engedélyhez kötött előirányzat-módosításokat, az Ávr. 43/A.§ (1) bekezdése alapján a társulás költségvetési kiadásai kiemelt előirányzatai közötti átcsoportosításokat, valamint a Társulási Tanács döntéseihez kapcsolódó előirányzat-módosításokat tartalmazza.

A határozat 1. melléklete a Társulás és a költségvetési intézmények címrendjét, 2. melléklete a Társulás összevont költségvetési mérlegét, 3. melléklete a Társulás összevont bevételeinek forrásonkénti megoszlását, 4. melléklete a Társulás összevont kiadásainak jogcímenkénti megoszlását, 5. melléklete a Társulás bevételeit, 6. melléklete a Társulás kiadásait, 7. melléklete a Társulás 2023. évi bevételi és kiadási előirányzatainak várható teljesüléséről szóló előirányzat felhasználási ütemtervet, 8. melléklete a Társulás címenkénti létszámkeret- (álláshely-) meghatározását, 9. melléklete a Társulás közfoglalkoztatottjainak éves létszám előirányzatát, 10. melléklete a Társulás intézményeinek bevételeit és kiadásait, 11. melléklete a Társulás és az intézmények beruházási kiadásait feladatonként és felújítási kiadásait célonként összesítve, 12. melléklete a Társulás 2023. évi összevont költségvetési bevételeinek és kiadásainak feladatonkénti bemutatását, 13. melléklete a Társulás összevont működési és felhalmozási bevételeinek és kiadásainak pénzforgalmi mérlegét, a 2024-2026. év gördülő tervezését, 14. melléklete a Társulás központi költségvetési kapcsolatból származó bevételeit mutatja be.

Az előterjesztés szerint a Társulás 2023. évi eredeti költségvetéséhez képest az összevont bevételi és kiadási főösszeg (halmozódás mentes) 1.710.447.711 Ft-ról 1.025.747.273 Ft-tal (60%-kal) emelkedett és 2.736.194.984 Ft-ra változott.

A nem halmozódás mentes bevételi és kiadási főösszeg, amely tartalmazza a központi irányítószervi támogatás folyósításának és igénybevételének összegét is 3.230.136.572 Ft-ról 4.481.318.296 Ft-ra változott, így 1.251.171.724 Ft-tal emelkedett.

Az előirányzatok módosítása azért vált szükségessé, mert az eredeti költségvetésben az alábbiakban felsorolt jogcímeken előirányzat nem került tervezésre. Az Áht. 4. § (2) bekezdése alapján a tervezés során biztosítani kell a tervezett bevételek közgazdasági megalapozottságát, így a költségvetés összeállítása során csak olyan bevételt lehet számba venni, melynek összegszerűsége és jogszerűsége alátámasztott.

A költségvetési határozat jelen módosításában a legmeghatározóbb változást a 2022. évi költségvetési maradvány 547.814.102 Ft összegű könyvelése eredményezte. A költségvetési maradvány előirányzatának lekönyvelése a Pécsi Többcélú Agglomerációs Társulás Társulási Tanácsának 35/2023.(V.31.) sz. nyílt határozata „a Pécsi Többcélú Agglomerációs Társulás 2022. évi költségvetési beszámolójáról” alapján történt.

A Társulás által fenntartott három intézmény részére teljesített központi pótelőirányzatok- a szociális ágazati pótlék 156.894.825 Ft összegű és a 68/203. (III.10.) kormányrendelet szerinti 92.369.026 Ft összegű kiegészítő támogatás is – az előirányzatok emelését tette szükségessé. A szociális ágazati pótlék és kiegészítő támogatások összegét a Magyar Államkincstár havonta teljesíti Pécs MJV Önkormányzata részére, így ezen összegek havonta kerülnek átadásra a társult intézmények felé, ennek megfelelően az előirányzatok emelése is havonta történik. A központi támogatások változását a határozat 14. melléklete mutatja be.

Az Integrált Nappali Szociális Intézmény részére az otthoni szakápolásra befolyt 9.503.900 Ft összegű NEAK támogatás, a fejlesztő foglakozások megvalósítására érkezett 1.242.000 Ft összegű pót támogatás, a közfoglalkoztatottak 2.046.183 Ft összegű munkabér- és járulék támogatása és 40.000 Ft összegű választókörzeti képviselői támogatás az intézmény előirányzatainak módosítását eredményezte.

Az Esztergár Lajos Család- és Gyermekjóléti Szolgálat és Központ által megvalósított „Együtt a jobb életért” pályázati támogatás 22.377.450 Ft-os összege, az Erzsébet tábor lebonyolítására biztosított 280.000 Ft előleg összege az intézményi előirányzatokat növelte meg.

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózatnál a közfoglalkoztatottak részre nyújtott 570.859 Ft-os munkabér- és járulék támogatás, valamint GINOP forrásból biztosított 605.316 Ft-os bértámogatás az intézményi előirányzatok emelését tette szükségessé.

A Pécsi Többcélú Agglomerációs Társulás és a Miniszterelnökség Területfejlesztési Operatív Programok Irányító Hatóság, mint támogató között létrejött Támogatási szerződések alapján „Szociális és gyermekjóléti alapellátások fejlesztése Bakonyán, Görcsönyben és Kővágószőlősön” projekt finanszírozására 115.460.281 Ft támogatás , valamint „Szociális alapellátások fejlesztése Baksán és Orfűn” projektek finanszírozására 71.495.326 Ft támogatás az erre a célra elkülönített bankszámlákon jóváírásra kerültek, emiatt a fejezeti kezelésű EU-s programok és azok hazai társfinanszírozása miatti működési célú és felhalmozási célú támogatások bevételi előirányzatainak emelése is megtörtént.

A költségvetés módosítása keretében átvezetendő korrekciós tételek előirányzatok közötti átcsoportosítással:

1. Az Integrált Nappali Szociális Intézmény költségvetésében a jelzőrendszeres házi segítségnyújtás műszaki, technikai hátterének biztosítása miatt 16.202.025 Ft átcsoportosítás történt a dologi kiadásokra a személyi juttatások terhére. (10. melléklet)

2. Az Integrált Nappali Szociális Intézmény költségvetésében a jelzőrendszeres házi segítségnyújtás műszaki, technikai hátterének biztosítása miatt 7.686.990 Ft átcsoportosítás történt a dologi kiadásokra a személyi juttatások terhére. (10. melléklet)

3. A Pécsi Többcélú Agglomerációs Társulás költségvetésében a működési célú kiadások fedezetének biztosítása miatt 7.168.559 Ft átcsoportosítás történt a dologi kiadásokra az egyéb működési célú kiadások terhére. (6. melléklet)

Kérem a Tisztelt Társulási Tanácsot, hogy a Társulás költségvetését a határozati javaslatnak és annak mellékleteinek megfelelően fogadja el.

Pécs, 2023. szeptember 15.

**Pfeffer József**

**elnök**